**Projekta ATLAS preses relīze**

**ATLAS - projekts nākamās paaudzes standartu definēšanai datiem balstītā lauksaimniecībā**

Mūsdienu lauksaimniecība arvien vairāk tiek balstīta uz datiem. Lai gan pastāv jau vairāki tehniski risinājumi, nepieciešama rūpīga mašīnu, agregātu, sensoru un datu apstrādes platformu izvēle, kas mazinās to savietojamības izaicinājumus. Tas arī kavē šo sistēmu pielāgošanu katra lauksaimnieka individuālajām vajadzībām.

Apvārsnis 2020 projekts ATLAS tiecas pārvarēt šos ierobežojumus, un tā vispārējais mērķis ir atvērtas digitālo pakalpojumu platformas izstrāde lauksaimniecības vajadzībām un ilgtspējīgu ekosistēmu izveide inovatīvai, uz datiem balstītai lauksaimniecībai. Šī platforma ļaus elastīgi kombinēt lauksaimniecības tehniku, sensoru sistēmas un datu analīzes rīkus, lai pārvarētu to savietojamības problēmas un ļautu lauksaimniekiem, izmantojot vismodernākās digitālās tehnoloģijas, ilgtspējīgā veidā palielināt produktivitāti.

Izmantojot ATLAS platformu, ieguvumi no datiem balstītas lauksaimniecības tiks demonstrēti vairākos eksperimentālajos objektos. To ietvaros, ko sauks par “Inovācijas centriem” tiks izveidots tīkls, kas sastāvēs no galalietotājiem, pakalpojumu sniedzējiem, pētniekiem un lauksaimniecības politikas veidotājiem, kas plašākai sabiedrībai skaidros digitālās lauksaimniecības ieguvumus. Turklāt, izmantojot projekta finansējumu, tiks piesaistīti inovatīvi uzņēmumi, kas, izmantojot radīto platformu, sniegs savus pakalpojumus.

**ATLAS platforma nodrošinās elastīgu arhitektūru dažādu sensoru, iekārtu un pakalpojumu integrēšanai.**

ATLAS projektu uzsākot, projekta partneru pirmā sanāksme notika Intelektuālās Analīzes un Informācijas Sistēmu institūtā Fraunhofer (Fraunhofer IAIS), Vācijā 2019. gada 16. un 17. oktobrī. Tikšanās laikā tika uzsvērtas mērķa grupas - gan lauksaimnieku, gan dažādo tehniku ražojošās industrijas perspektīvas. Tāpat tika apspriests projekta darba plāns un gaidāmās aktivitātes, kā arī pārrunāta vadības struktūra un lēmumu pieņemšanas mehānismi.

ATLAS projekta plānotais realizācijas laiks - 36 mēneši, līdz 2022. gada septembrim. Projektā iesaistīti 30 partneri, kas pārstāv Vāciju, Šveici, Grieķiju, Itāliju, Rumāniju, Spāniju un Latviju.

Projekta ATLAS partneri: FRAUNHOFER GESELLSCHAFT ZUR FOERDERUNG DER ANGEWANDTEN FORSCHUNG E.V., AGRICIRCLE AG, ETHNIKO KENTRO EREVNAS KAI TECHNOLOGIKIS ANAPTYXIS, AGRO APPS I.K.E., UNIVERSITA DEL SALENTO, CONSIGLIO NAZIONALE DELLE RICERCHE, AGRICULTURAL INDUSTRY ELECTRONICS FOUNDATION AEF, NATIONAL OBSERVATORY OF ATHENS, FORSCHUNGSZENTRUM JULICH GMBH, ELLINIKOS GEORGIKOS ORGANISMOS DIMITRA, TECHNISCHE HOCHSCHULE KOLN, STATIUNEA DE CERCETARE DEZVOLTARE PENTRU VITICULTURA SI, VINIFICATIE MURFATLAR, Deutsche Landwirtschafts-Gesellschaft e.V., ROBOT MAKERS GMBH, METEOMATICS AG, LIBELIUM COMUNICACIONES DISTRIBUIDAS SOCIEDAD LIMITADA, SEELMEYER & WOLTERING KG, LATVIJAS AUGĻKOPJU ASOCIĀCIJA, ETAM SA, KUNNE STEPHAN, LIEDER FALK, MUNCHHOFF FRIEDRICH-CHRISTIAN, LATVIJAS BIOLOĢISKĀS LAUKSAIMNIECĪBAS ASOCIĀCIJA, FODJAN GMBH, FROHLICH PETER, OIKONOMOU STAMATIS, AGROTIKOS SYNETAIRISMOS PROIONTON AGIAS O KISSAVOS, ANWENDUNGSZENTRUM GMBH OBERPFAFFENHOFEN, DĀRZKOPĪBAS INSTITŪTS, KTIMA GEROVASSILIOU OINOPOIIA ANONYMI ETARIA.

\*\*\*

Plašāka informācija, sazinoties ar **Dr. Stefan Rilling** Stefan.Rilling@iais.fraunhofer.de